CELEX: 32017D1507
Language: sl
Date: 2017-08-28 00:00:00
Title: Sklep Komisije (EU) 2017/1507 z dne 28. avgusta 2017 o spremembi Odločbe 2005/37/ES o ustanovitvi Evropskega tehničnega in znanstvenega centra (ETSC) in o določitvi koordinacije tehničnih ukrepov za zaščito eurokovancev proti ponarejanju

29.8.2017   
               
               
                  SL
               
               
                  Uradni list Evropske unije
               
               
                  L 222/25
               
            SKLEP KOMISIJE (EU) 2017/1507
      z dne 28. avgusta 2017
      o spremembi Odločbe 2005/37/ES o ustanovitvi Evropskega tehničnega in znanstvenega centra (ETSC) in o določitvi koordinacije tehničnih ukrepov za zaščito eurokovancev proti ponarejanju
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Odločbe Sveta 2003/861/ES z dne 8. decembra 2003 o analizi in sodelovanju v zvezi s ponarejenimi kovanci eura (1) in zlasti člena 1 Odločbe,
      ob upoštevanju Odločbe Sveta 2003/862/ES z dne 8. decembra 2003 o razširitvi učinkov Odločbe 2003/861/ES o analizi in sodelovanju v zvezi s ponarejenimi kovanci eura na tiste države članice, ki niso sprejele eura kot svoje enotne valute (2),
      ob upoštevanju naslednjega:
      
                  (1)
               
               
                  Evropski tehnični in znanstveni center (ETSC) zagotavlja koordinacijo tehničnih ukrepov pristojnih nacionalnih organov za zaščito eurokovancev proti ponarejanju. Evropski tehnični in znanstveni center se je z Odločbo Komisije 2005/37/ES (3) ustanovil znotraj Komisije in je priključen Evropskemu uradu za boj proti goljufijam (OLAF).
               
            
                  (2)
               
               
                  Komisija se je leta 2014 odločila, da bo reorganizirala svoje službe ter prenesla naloge v zvezi s pripravo zakonodajnih in regulativnih pobud Komisije s ciljem zaščite eura pred ponarejanjem ter podpore na tem področju prek usposabljanja in tehnične pomoči z Evropskega urada za boj proti goljufijam na Generalni direktorat za gospodarske in finančne zadeve (GD ECFIN). Sklep Komisije 1999/352/ES, ESPJ, Euratom (4) se je spremenil tako, da je odražal to spremembo.
               
            
                  (3)
               
               
                  Od sprejetja Odločbe 2005/37/ES je bilo sprejetih več dodatnih pravnih aktov, ki dodeljujejo naloge Evropskemu tehničnemu in znanstvenemu centru. ETSC torej izpolnjuje obveznosti v skladu z Uredbo (EU) št. 1210/2010 Evropskega parlamenta in Sveta (5), Uredbo Sveta (ES) št. 2182/2004 (6) in Uredbo Sveta (ES) št. 2183/2004 (7) ter prispeva k izpolnjevanju ciljev programa „Pericles 2020“ v skladu z Uredbo (EU) št. 331/2014 Evropskega parlamenta in Sveta (8) ter Uredbo Sveta (EU) 2015/768 (9). Te naloge bi bilo treba dodati nalogam, navedenim v Odločbi 2005/37/ES.
               
            
                  (4)
               
               
                  Odločbo 2005/37/ES bi bilo zato treba ustrezno spremeniti –
               
            SPREJELA NASLEDNJI SKLEP:
      Člen 1
      Spremembe
      Odločba 2005/37/ES se spremeni:
      
                  (1)
               
               
                  člen 1 se nadomesti z naslednjim:
                  „Člen 1
                  1.   Evropski tehnični in znanstveni center (ETSC) se ustanovi znotraj GD ECFIN v Bruslju.
                  2.   Za uporabo tega sklepa se generalni direktor GD ECFIN pooblasti, da sprejme potrebne ukrepe in sklene upravne dogovore z organi tretjih držav in zasebnimi subjekti, ki bodo ETSC omogočali opravljanje njegovih nalog. Navedeni upravni dogovori lahko zlasti zadevajo posredovanje in izmenjavo tehničnih informacij.“;
               
            
                  (2)
               
               
                  člen 2 se nadomesti z naslednjim:
                  „Člen 2
                  Evropski tehnični in znanstveni center opravlja naslednje naloge:
                  
                              (a)
                           
                           
                              analizira in razvrsti vsak nov tip ponarejenega kovanca eura v skladu s členom 5(4) Uredbe (ES) št. 1338/2001;
                           
                        
                              (b)
                           
                           
                              prispeva k izpolnjevanju ciljev programa Pericles 2020 v skladu z Uredbo (EU) št. 331/2014 Evropskega parlamenta in Sveta (*1);
                           
                        
                              (c)
                           
                           
                              opravlja naloge iz členov 4, 5, 7 in 12 Uredbe (EU) št. 1210/2010 Evropskega parlamenta in Sveta (*2) ter členov 2, 4, 5 in 6 Uredbe Sveta (ES) št. 2182/2004 (*3);
                           
                        
                              (d)
                           
                           
                              pomaga tako nacionalnim analitskim centrom za kovance (CNAC) kot policijskim organom in sodeluje z ustreznimi organi glede analize ponarejenih kovancev eura in okrepitve zaščite.
                           
                        
                     (*1)  Uredba (EU) št. 331/2014 Evropskega parlamenta in Sveta z dne 11. marca 2014 o vzpostavitvi programa izmenjave, pomoči in usposabljanja za zaščito eura pred ponarejanjem (program ‚Pericles 2020‘) in razveljavitvi sklepov Sveta 2001/923/ES, 2001/924/ES, 2006/75/ES, 2006/76/ES, 2006/849/ES in 2006/850/ES (UL L 103, 5.4.2014, str. 1)."
						
                  
                     (*2)  Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (UL L 339, 22.12.2010, str. 1)."
						
                  
                     (*3)  Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem (UL L 373, 21.12.2004, str. 1).“;"
						
               
            
                  (3)
               
               
                  v zadnjem stavku člena 3 se beseda „OLAF“ nadomesti z „GD ECFIN“.
               
            Člen 2
      Začetek veljavnosti
      Ta sklep začne veljati dvajseti dan po objavi v Uradnem listu Evropske unije.
      
         V Bruslju, 28. avgusta 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 325, 12.12.2003, str. 44.
      
         (2)  UL L 325, 12.12.2003, str. 45.
      
         (3)  Odločba Komisije 2005/37/ES z dne 29. oktobra 2004 o ustanovitvi Evropskega tehničnega in znanstvenega centra (ETSC) in o določitvi koordinacije tehničnih ukrepov za zaščito eurokovancev proti ponarejanju (UL L 19, 21.1.2005, str. 73).
      
         (4)  Sklep Komisije 1999/352/ES, ESPJ, Euratom z dne 28. aprila 1999 o ustanovitvi Evropskega urada za boj proti goljufijam (OLAF) (UL L 136, 31.5.1999, str. 20).
      
         (5)  Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (UL L 339, 22.12.2010, str. 1).
      
         (6)  Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem (UL L 373, 21.12.2004, str. 1).
      
         (7)  Uredba Sveta (ES) št. 2183/2004 z dne 6. decembra 2004 o razširitvi uporabe Uredbe (ES) št. 2182/2004 o medaljah in žetonih, podobnih eurokovancem, na nesodelujoče države članice (UL L 373, 21.12.2004, str. 7).
      
         (8)  Uredba (EU) št. 331/2014 Evropskega parlamenta in Sveta z dne 11. marca 2014 o vzpostavitvi programa izmenjave, pomoči in usposabljanja za zaščito eura pred ponarejanjem (program „Pericles 2020“) in razveljavitvi sklepov Sveta 2001/923/ES, 2001/924/ES, 2006/75/ES, 2006/76/ES, 2006/849/ES in 2006/850/ES (UL L 103, 5.4.2014, str. 1).
      
         (9)  Uredba Sveta (EU) 2015/768 z dne 11. maja 2015 o razširitvi uporabe Uredbe (EU) št. 331/2014 Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem (program „Pericles 2020“) na nesodelujoče države članice (UL L 121, 14.5.2015, str. 1).